open-index/open-wikipedia-markdown huggingface dataset:
KV Kortryk

**Koninklijke Voetbalclub Kortrijk** es de grôotste voetbolclub va Kortryk. Ze speeln in het Guldensporenstadion in de kleurn rôod/wit.

## Geskiedenisse
KV Kortryk es ipgericht gewist ip 6 meie 1971 ut twêe bestoande clubs: *Kortryk Sport* en *Stade Kortryk*. Z'ein et stamnummer 19 van de oudste ploeg, Kortryk Sport, overgenoomn. Kortryk Sport wos ipgericht in 1901 ut een aantal stroatploegn en speelde in 't rôod/geel. Stade Kortryk es in 1932 ontstoan uit een twêetal wikploegn en speelde in 't paars/wit. 

In 1970 speeld'n ze olletwêe nie vrêe goe ip udder niveau (Kortryk Sport zakte noa 4de klasse en Stade Kortryk brocht er nie tevele van terechte in 1ste provinciale) en beslootn ze da ze tôpe vodder ging goan. Da ging direct goe, omda ze in 2 joar va 4de noa 2de klasse steegn. In 1979 gingn ze noa 1ste klasse, woar da ze 15 joar in gespeeld in (weliswoar me een onderbrekienge va 1 joar). De ôogste klasserienge wos een 6de plekke in 1982. Achter da ze gezakt zyn noa 2de klasse, zyn ze der nog êen kêe in gesloagd om in 1ste te geroak'n in 1998. Moar de club zat in financiële probleemn, wa da in 2001 geleid eit tot een faillisement. KV Kortryk moest vôort doen in de 3de klasse, woar da ze gebleevn zyn tot in 2004. Sedertton speeln ze were in 2de. Nu speeln ze weer in êeste klasse.

## Resultoatn

## Voorbiee sezoenn
* Sezoen 2006-2007

## Externe koppelienge
Officieeln website
Sen-Nys

**Sen-Nys** is e dêelgemêente van Zwevegem en 't ligt dus in 't zuud'n van de provincie. 't Weun bykan 2500 menschn.
## Beziensweirdigheedn
:15px *Kykt noa [[Bouwkundig erfgoed in Sent-Denys]]*

Ofbeeldienge:Sint-Denijs - Sint-Dionysius en Sint-Genesiuskerk 1.jpg |Sint-Dionysius-en Sint-Genesiuskerke
Ofbeeldienge:Sint-Denijs - Pastorie 1.jpg |Pastorie
Ofbeeldienge:Sint-Denijs, Zwevegem Molen ter Claere.JPG|Meuln ter Claere
Olivier Vanneste

**Olivier Vanneste** (Kortryk, 18 meie 1930 - Brugge, 18 september 2014) wos nen polletieker van de vroegre CVP en êre-gouverneur van West-Vloandern. Geboorn in Kortryk, moar in 1957 veruusd noa Brugge en doa gestorven.

## Carrière
Achter dat ie doctor in de economische weetnschappen gekoomn es in 1967 es't ie buutngeweun ôogleroare gekoomn an de KULeuven. Loater es't ie boas van de West-Vlamsche Economischen Road (WER) en studiebureau (WES) gewist voa 22 joar. 

Moar j'is vôorol gekend ols gouverneur van West-Vloandern, dat ie gekoomn es ip 28 september 1979, achter de korte periode van Leo Vanackere. Êen van de in et ôog springende zaken binst dat ie gouverneur was, was de rampe mè de Herald of Free Enterprise. Ie eit er nen titel van de Iengelse keunienginne vôorn gekreegn: de *Knight Commander of the British empire*, voe de maniere woarip dat ie de reddingsactie geleid eit.

In 1997 is't ie gestopt ols gouverneur, en es't ie bestierder van de KBC en de KUL geworden.

## Pryzn
In 2001 eit ie den titel van barong gekreegn.

## Varia
In zyn joenge jooren eit ie tôpe mè Guido Declercq een boek geschreevn, *Structurele werkloosheid*, die zelfs toe in een verslag van de Verênigde Noaties es gerakt.
André Denys

miniatuur
**André Denys** (Gistel, 6 januoari 1948 - Gent, 13 meie 2013) wos e polletieker vo Open VLD en gouverneur van Ôost-Vloandern. 

## Carrière
* André Denys es begonn by z'n ouders, dien een familiebedryf oan in de verwerkienge van bêestevelln en wulle in Gistel. In 1969 eit ie een leerlooiery overgenoomn in Zulte, en es ton ôok veruusd noar doar.
* In 1976 deed ie vo 't êest mee an de gemêenteroadsverkiezingen in Zulte ip een nieuwe lyste: "De Vrije Christelijke Eenheidslijst". 
* In 1977 eit ie in Zulte de lokoale ofdêlienge van de PVV, de toenmoalige Open VLD ipgericht. Ie eit wel nôoit in de gemêenteroad gezeetn, moar voert ol 27 joar oppositie teegn de CD&V, die onantastboar es in Zulte.
* In 1981 wos 't ie tot volksverteegnwoordiger verkoozn, êest in de Vlamsche Road (1981 - 1995), loater in 't Vlams Parlement (1995 - 2004). In die rolle es't ie vôorol gekend vo zyn gedeegn dossierkennisse. Ie oat uutgesprookn ambities om minister va Landbouw te koomn, moar dat es nôoit gelukt.
* Vanof 1984 wos't ie fractievôorzitter in de Vlamsche Road. Ie es da gebleevn tot 1999.
* Van 1 december 2004 tot 31 januoari 2013 wos André Denys gouverneur van Ôost-Vloandern met e mêer party-overstygende rolle.

André Denys is altyd een gedreven polletieker gewist. Als parlementslid vo de VLD et ie pertang vele teegnsloagn te verwerkn g'ed. By 't uutdêlen van de ministerportefeuilles en z'em een poar kêren ostentatief over 't oofd gezien, moa toch is 't ie oendanks z'n ountgoochelinge altyd loyaal gebleevn tegenoovr de party.

## Varia
*André Denys wos nen arten velofan.
*J' is êreburger benoemd in z'n geboortegemêente Gistel.

## Externe koppelienge
*Gouverneurswebsite
Ôtegem

**Ôtegem** is e dorp en dêelgemêente va Zwevegem in West-Vloandern. 't Weunn bykan 2500 menschn.
## Geografie
Ôtegem grenst an Deirlyk, Vichte, Yvegem, Tiegem, Woarmoarde, Oavelgem en Êestert. 
## Beziensweirdigeedn
:15px *Kykt noa [[Bouwkundig erfgoed in Otegem]]*
*De kerke van St-Amandus en St-Anna, gebouwd van 1788 toet 1796.
*De pôorte van 't Hof Diesvelt.
*De vele kapellekes van Ôtegem.

Ofbeeldienge:Otegem - Sint-Amandus en Sint-Annakerk 1.jpg|Sint-Amandus- en Sint-Annakerke
Ofbeeldienge:Diesvelthoeve.jpg|Hof Diesvelt
Ofbeeldienge:ID81206-Otegem kapel van Fatima-PM 53604.jpg|Kapelle Onze-Lieve-Vrouwe van Fatima


## Verênigiengn
*Blauwvoet Otegem (Voetbol)
*De Krierecrossers (Mountainbike)
*Chiro
*Popdaddies, covergroep

## Externe koppelienge
*Otegem
Zanvôorde (Zunnebeke)

**Zanvôorde** (AN: *Zandvoorde*) is de klinste dêelgemêente va Zunnebeke. 't Weunn nog gin 500 menschn.

## Geschiedenisse
De noame Zanvôorde komt van zand en vôorde (woater woa da je deure kuste wandeln). Ze kwam 'n êeste kêe vôorn in 1102 (toune *Santfort*). 

De kerke va Zanvôorde wierd in 1102 onder 't patronoat van de abdy van Vormezêle gezet. Der stond vroeger e kastêel van de familie *de Peñaranda*, da woarn Spanjoars die rond 1565, in 't begun van de Tachtigjoarign Oorlog nor ier ofgekommn woarn mi Fernando Álvarez de Toledo, beter bekend gelik de hertog van Alva. Deur te trouwn mi de dochter van den êre van Zanvôorde, wierd den êeste de Peñaranda êre van Zanvôorde in 1813. Z'en ôok enorm vele geld gegeevn an de kerke. Der liggn der nu nog ossan van die familie in e crypte ounder de kerke. Beist den êesten oorloge lag Zanvôorde in bezet gebied. Der stoa nu nog nen Dutsje bunker, woa dan de ôge pietn zoatn om van achter 't front te commandeern.

## Attracties
:15px *Kykt noa [[Bouwkundig erfgoed in Zandvôorde (Zunnebeke)]]*
* Sint-Bartholomeuskerke in neo-gotisch genre, gebouwd in 1923-1925 vo de oude kerke te vervangn die lyk hêel Zanvôorde in den oorloge plat gesmeetn wos
* Beeld uut 1665 van Sint-Corneel, patrôon van de parochie. 't Êenigste in Zanvôorde dat 'n ôorloge overleefd et. Achter 'n ôorloge oungeschoundn were gevoun in ne dyk, in strôoi emballeerd.
* Duutsche commandobunker
* Plakkoate an 't gebortuus van Romain Brel, voader van Jacques Brel
* Gedenkploate nie verre van 't gebortuus mi de tekst van Jacques Brels *Mon plat pays*
* Zantvoorde new British Cemetery
* Household Cavalry Monument, vo nen Iengelsche lord en zyn regiment die nie verre van doar dôod gegoan zyn en deur de Duutsche gepreezn zyn voe nunder coerage.
* Zanvôordebusschn
Veldegem

**Veldegem** is e dêelgemeente va Zilleghem en 't weunn e grôte vierduustnoof menschn. 't Is e redelik jounk dorp, da mor echt begunn groein is achter dat er e kerke ezet is tusschn 1863 en 1865.
## Beziensweirdigheedn
:15px *Kykt noa [[Bouwkundig erfgoed in Veldegem]]*
thumb|left|<center>Kastêel Hoogveld
Kastêel van Male

[thumb|500px|<Center> Den dag van vandage: [Abdy van Male]]
't Grotste gebouw in Male is 't **kasteel van Male**.  

## Geschiedenisse
In de 9e eeuwe zou 't er 'n torre gestoan en vo de verdedigienge tegen de Vikings. 

't Kastêel is in 1166 ingewyd deur Thomas Moore, den aartsbisschop van Canterbury, mo 't wos ol 'n antal joar idder gebouwd deur Filips van den Elzas, die ton graaf van Vloandern wos.  

Achter em weunden d'er Johanna en Margaretha van Constantinopel, en loater Gewyde van Dampierre. Under upvolgers makten van Male zelfs under lievelingsplekke. 

Graaf Lodewyk van Nevers, die in 1346 sneuvelde in de slag by Crecy, oundertekende in Male 't grotste antal oorkonden in de vuventwientig joar dat ie graaf wos. D'afgevoardigden van de steden kwoamn ier by de graaf "ten parlemente". Twee kêers per joar ield ie "open deur".

De belangrykste persôon uut de geschiedenisse van Male is Lodewyk van Male (geboren in 1329). Ie was de zeune van Lodewyk van Nevers en Margareta van Vrankryk en wierd de 24e graaf van Vloandern.

Ten tyde van de Franse bezettinge zaten de Franse troepen in 't kastêel.  In 1302 wierd 't kastêel deur de Bruggeliengen (ounder leidinge van Jan Breydel, Pieter de Coninck en Willem van Gulyk) eroverd.

In 1382 wierd Male bezet deur de Gentenoars en 't kastêel in brande gestoken. Margaretha van Male, dochter van Lodewyk, was up 't kastêel geboren en was intussen getrouwd me de Bourgondischen hertog Filips den Stoutn. Zy zorgde vo de upbouw van n nieuw kastêel. In 1397 woaren de werken gedoan. Mo in 1453 wierd 't were deur de Gentenoars geplunderd en in 1490nog n kêe deur soldoaten van de graaf van Nassau.  

Ounder de Spoanse bezettinge gerakte 't kastêel verkommerd en 't wierd in 1558 verkocht deur keunink Filips II an ridder Juan Lopez Gallo.  Twee joar loater wierd ie deur Filips II toe baron van Male benoemd.

François Claesman kocht de barony Male me 't kastêel van d'êeste graven van Vloandern. Kort achter 1735 è zyn broere, baron Albert Claesman,  't verbouwd en zyn d'r lanen en fonteinen angeleid. De "vleugel Claesman" en kapelle wierden in Lodewykstyl gestoffeerd en zyn goe bewoard gebleevn.

Achter vele wisselende beweuninge kopt baron en senator Charles Gilles de Pelichy 't kastêel in 1920. Zelfs vo zyn gezin met elf kinders is da vo zomerverbluuf veel te grôot. 

In 1953 is olles overgedragen an de Zusters Augustinessen van d'Orde van et Illig Graf. Achter serieuze verbouwingen kwamen de latste zusters van de Sint-Trudoabdy, die under gebouw in de Nieuwe Gentweg in Brugge verlieten, noar ier en starten de nieuwe abdy van Male.

## Externe koppelienge
* De website van d'abdy
Dirk Tanghe

Dirk Tanghe (°22 meie 1956, Toeroet) es nen bekendn **regisseur** en **toneelmoaker**. J'es nu artistik directeur van e professioneel toneelgezelschap in Olland.

## Jeugd
Dirk Tanghe is geboren en getogen in Torhout in e familje mei vuuf kinders. Zyn voader stak ol zynen tyd en geld in et verzoameln van schilderiejn en andere kunstvoorwerpn. Zyn moeder, e nogol agressief vromins, moeste rondkommn mei wuk dat er overbleef. Da wos dikkers styf letter en ze reageerde zy dat bykan iedern dag of up eur joenges. Dirk Tanghe zegt dat 'n doar tot up 'n dag van vandoage trauma's an eit overgoudn. 

Ol van joenks of adn e hele grote interesse in literature, toneel, film, muzik en cultuur in 't olgemeen. Da wos zynen weireld woa datn em best van ol in voelde. 't Wos ook e maniere, of nen uutvlucht om 't oofd te bien an de doagelikse probleemn dien d'r tuus woarn.

## Persoonlik leevn
Dirk Tanghe werkt en wunt nu in Utrecht (Olland). Zyn partner es e jeugdvriendinne dat 'n ol kent van oetn twolve wos. J'eit drie kinders mei eur.

## Beroepsleevn
In de joarn '80 maktn mei zyn theoatervoorstelliengn grootn indruk in heel Vloandern. J'es surtout bekend geroch mei zyn voorstelliengn by Malpertuis en et KVS woa datn verschillende pryzn mei gewonn eit. In Gent ein z'em tot directeur van et Publiekstheoater benomd moa deur persoonlikke probleemn eit 'n da nie te lange keun doene.

In Olland ein z'em upgemerkt achter datn in Utrecht en poar voorstelliengn ad gegeevn. Je viel doa ook up omdatn dikkers overoop lag mei d'acteurs mei wien datn tope moeste werkn. Van 1996 toet'ênde van't seizôen 2007-2008 wastn artistik directeur van de **Paardenkathedraal**, e professioneel toneelgezelschap uut Utrecht.

Dirk Tanghe es styf creatief en eit e heel eigen maniere van werkn. J'es gekend lik ginne gemakkelikken. Ook zatn mei persoonlikke probleemn en zochte toevlucht tot den drank die zels binst de repetisjes niet te verre weg stoend. Zelve zegtn doarover da zyn leevn getekend es deur de liefdeloze en arte omgevienge woarin datn upgebrocht wos. E kure datn in 2006 in e Schotse klinike gevolgd eit, eitn em d'r were bovenup gebroch.

## Externe koppeliengn
* IMDB (International Movie Database)
* Vlaams Theater Instituut
* Kring van Nederlandse Theatercritici
* Artikel over zyn 10-joarig jubileum in Utrecht
* De Paardenkathedraal
Emilia Fox

**Emilia Rose Elizabeth Fox** (Londn, Iengeland, 31 juli 1974) is een Iengelsche actrice die 't beste gekend is voe eur rolle als Jeannie Hurst in de serie 'Randall & Hopkirk (Deceased)'.
Z'eit ôok ol gespeeld in films, lik 'The Pianist' en '3 Blind Mice'.
Eur ouders zyn Edward Fox, (acteur) en Joanna David (actrice). 

## Rolln (een selectie)
* 1995: Pride & Prejudice
* 1997: Rebecca 
* 1999: Bad Blood
* 1999: David Copperfield
* 2000: Randall & Hopkirk (Deceased)
* 2002: The Pianist
* 2004: Things to Do Before You’re 30
* 2005: Keeping Mum
* 2006: Cashback
* 2007: Fallen Angel
* 2007: Ballet Shoes
* 2008: Consuming Passions
* 2009: Dorian Gray

## Externe koppelienge
*IMDB
Linux

**Linux** is een computerbesturingssysteem, de bezounderste kernel van de openbrongemêenschap. De Linux kernel is de basis van styf vele systeemn. De Linux kernel is een UNIX-achtigen. En is gemakt deur de Fin Linus Torvalds. En et da gedoan omdat 'n een uutgebreid systêem wilde moakn da iederêen voe nietn kost gebruukn.

## Externe koppeliengn
*The Linux Documentation Project - verzoamelpunt van olle (Iengelse) documentoatie over Linux
*DistroWatch: verzoamelpunt voe olle Linuxdistributies
*Centrale nl site met uutgebreide info
*Linupedia: en Nederlandstoalige Linux-wiki
*Ubuntu, de groatste Linux distributie
*A overzicht va de distributies
Lucifer

thumb|Lucifer
**Lucifer** is e Belgisch blound bier van ôge gistienge da vroeger gemakt wierd deur Brouwerie Liefmans ut Dentergem en nu deur Brouwerie Het Anker in Mecheln. 't Alcoholgehalte van 't bier is 8,4 groadn. 't Brouwsel eit grôte gelykenissen mee Duvel.

D'ingrediëntn zyn blêke môtn, groan, kandysuker en veel hoppe. D'r gebeurt ôok nog e noagistienge ip de flasse woadeure da 't soms e bitje troebel keut zyn.

Originêel wier 't bier tôpe mee Vondel in Mullebeke gebrouwn deur Brouwerie Vondel, moar ton da tedie failliete gienk, zyn de brouwersrechten overgegoan noar de Riva-Brouwerie (loater Brouwerie Liefmans). In 2007 is Liefmans failliet gegoan en overgepakt deur Brouwerie Duvel Moortgat, die Lucifer in licentie gegeevn het an Brouwerie Het Anker. 

Ge keut 't bier verkrygn in flassn van 33cl, 75cl en in 30 litter voatn.
Sient-Jan (Yper)

**Sient-Jan** is e dêelgemêente van Yper en 't weun verre 1000 menschn. 't Wos e parochie up zyn eign toet 1971, toun a 't tope me Brieln byn Yper esmeetn wos. In 't ôostn van Sient-Jan ligt 't gehucht Wieltje.
## Wuk daj moe weetn
*'n Patrôonillegen is Sient-Jan 'n Doper (Joannes Baptista).
*De kerremesse volt 't latste weekend van oest.
## Beziensweirdigheedn
:15px *Kykt noa [[Bouwkundig erfgoed in Sient-Jan]]*
* De Sient-Jan-Baptistkerke

Ofbeeldienge: Sint-Jan (Ieper) - Sint-Jan-Baptistkerk 1.jpg |Sient-Jan-Baptistkerke
Ofbeeldienge: La Brique Military Cemetery n°2. 2.JPG |La Brique Military Cemetery n°2
Ofbeeldienge: Oxford Road Cem. 1 1.JPG |Oxford Road Cemetery

* Iengelsche kerkhoovn uut den Êeste Weireldoorloge:
** Divisional Collecting Post Cemetery and Extension
** Buffs Road Cemetery
** La Brique Military Cemetery No.1
** La Brique Military Cemetery No.2
** Minty Farm Cemetery
** New Irish Farm Cemetery
** Oxford Road Cemetery
** Track X Cemetery
** White House Cemetery
** Wieltje Farm Cemetery
*Oorlogsmonument vo de Britse 50th Northumbrian Division 
## Bekende inweuners
*Yves Leterme, polletieker
Bangkok (Thailand)

thumb|Ligginge van Bangkok
**Bangkok** (Thais: *Krung Thep*) is 'n oofdstee van Thailand en 't ligt an de Menam, 'n belangrykstn riviere van 't land. 't Weun in 't hêle bykan 11 miljoen menschn.
## In West-Vloandern
Bangkok (en hêel Thailand) et e slichte noame at goat over sekstoerisme. 't Nummertje *[[Bangkok (Johny Turbo)|Bangkok]]* van Johny Turbo goat doar oek over.


Ofbeeldienge:Bangkok nighttime.jpg|Bangkok 's nachts
Ofbeeldienge:Aerial view of Lumphini Park.jpg|Lumphini Park, e grôot park in Bangkok.
Ofbeeldienge:Rama VIII Bridge at night.jpg|Rama VIII Brugge
Ofbeeldienge:Bangkok Taxi.jpg|Ne typische Toyota Corolla gebruukt deur de taxibedryvn in Bangkok.
Bangkok (Johny Turbo)

**Bangkok** is e nummr va Johny Turbo en 't goat over verre weggoan up voyage en derover nie content zyn en beseffn dat ier eigentlik nog zo slicht nie is. 't Stiksje over Bangkok zelve goat over 't sekstoerisme in die stee en in hêel Thailand.

Bangkok is êen van de nummers ip den cd *[[Veske Zjever]]*.

## Den tekst

:*In Brazil, doar lôopn z'ip de plage*
:*Poedelnoakt, juste nen elastiek*
:*Ip de konte een ferme tatoeage*
:*Een hêel klêen doekske bedekt uldre meziek*

:*Moa pas maar ip, van ol 't gêen da ze zeggn*
:*Ik ei gewist, en't lôopt doa niemand blôot*
:* 'k a veel beter m'n geld ier doen beleggn,*
:*Dan doa te liggn an da strand lik seukerbrôod*

:*Want 't es doa niet, 't es doa niet, 't es doa mêer of twêe kêers niet*
:* 't es doa nul, flauwe kul, ol zêver en gelul*
:*En de madams, zyn madams da nog vinten ein gewis,*
:* 't es woar, want 'k ei ôok nog gemis.*

:*In Brazil, 't zit vul met olve zottn*
:*Een speelnd kind, ze skietn dat doar dôod*
:*Hêel den boel is doar ferm an't verkrottn*
:*En zelfs de flieken zoen nog môorden voer un brôod*

:*In Bangkok, doar zyn'ter klêne stretjes*
:*En 't zit doa vul met meiskes van plezier*
:*Nen omaar vo de prys van petatjes*
:*En wisky-cola ze zeupn dat doa g'lik bier*

:*Moa pas maar ip van ol 't gêen da ze zeggn*
:*Ik ei gewist en't es doar niet te zien*
:* 'k a veel beter m'n geld hier doen beleggn,*
:*Moar 'k è t verbuust me doar in Touk-Touk rond te ryn*

:*Want 't es doa niet, 't es doa niet, 't es doa mêer of twêe kêers niet*
:* 't es doa nul, flauwe kul, ol zêver en gelul*
:*En de madams, zyn madams da nog vinten ein gewis,*
:* 't is woar, want 'k ei ôok nog gemis.*

:*In Bangkok, 't zit vul met gele [[Meezjs|muggen]]*
:* 't es veel verkêer, en 't stienkt noa vorte vis*
:*Ik ga veel lievr noa [[Gent]] of noa [[Brugge]]*
:*Ge ku nie peizn oe da'k [[België]] ei gemis*

:*Ge ku nie peizn oe da'k Vloandern ei gemis*
:*Ge ku nie peizn oe da'k West-Vloandern ei gemis*
Gits

**Gits** is e dêelgemêente van Hooglee en 't weunn e klêne vierduusd menschn. 

De markt van de parochie is in 2006 deur de luusteroars van Radio 2 verkoozn toet schoanste plingsje va West-Vloandern. 

In 2007 wos 't Weireldkampioenschap Cyclocross in Gits. Z'en doavôorn van NMBS voun êne kêe were de stoatie opengedoan (iggentlik e bitje over de vroegere stoatie).

## De noame
De noame Gits is verzeker were te briengn toet **Gidisa*, dat Indo-Europees is en stroomnde beke zoe wulln zeggn.
## Erfgoed
:*Kyk noa [[Bouwkundig erfgoed in Gits]]*

Ofbeeldienge:Grijspeerdmolen Gits.JPG|Gryspeerdmeuln
ofbeeldienge:Gits Sint-Jacob-de-Meerderekerk.JPG|Kerke van Gits
Ofbeeldienge:Gits Oorlogsmonument.JPG|Oorlogsmonument by de kerke
Krombeke

**Krombeke** is e parochie en dêelgemêente va Poperienge. 't Weunn mor e grôte 700 menschn.

In 875 stoat er voe 'n êeste kei etwot over Krombeke in de boekn en wel ounder de noame *Crumbeke*, wuk da beke me vele droais wil zeggn. 

Krombeke noemn ze oek Witsoonedorp, no de legende van Ridder Witsoone. De lapnoame van de Krombekenoars is d' *[[êke]]kappers*.

## Beziensweirdigheedn
:15px *Kykt noa [[Bouwkundig erfgoed in Krombeke]]*

## Attraksjes
In Krombeke is 't er lange e stroatekoers voe peirdn ewist. *Krombeke Koerse* wos vo 'n êeste keir in 1912 organiseerd. Achter protest van Gaia, e organisoasje die opkomt vo de rechtn van de bêestn, zyn ze d'rmei estopt: de koerse gebeurt nu op e wêe. Oundertusschn zyn d'r ouk anger koersen by ekommn, lik steeple.
Proovn

**Proovn** is e dêelgemêente van Poperienge. 't Weun e goe 1400 menschn.
## De noame
De noame komt verzeker van't Latynsche woord *praebenda* (d'êeste vermeldienge is *Provenda* in 1151), dat *upbriengste va kerkelikke eigendommn* wult zeggn.
## Beziensweirdigheedn
:15px *Kykt noa [[Bouwkundig erfgoed in Proovn]]*
Bangkok

*de ôofdstad van Thailand, zie: Bangkok (Thailand)
*e liedje van Johny Turbo, zie: Bangkok (Johny Turbo)
Abêle

**Abêle** is e parochie binn Poperienge, mo 't is gin dêelgemêente omda 't ol styf lange e stik van Woatou wos. 't Weunn e klêne 800 menschn.

Abêle stoat op en oude koarte van 1570, mo wel ounder de noame *Abeele Capelle*. En abêle is e sôorte van poppeliere en de noame komt verzeker doavan.

De kerke stoat eigentlik up 't groundgebied van Boeschepe, in Vrankryk, mo volt wel ounder 't bisdom Brugge. 't Ounderoud gebeurt deur de kerkfabrieke van Woatou en 't gemêentebestier van Boeschepe. Hêel de lienksche kant van de parochie, van Poperienge komnde te begunn van 't kruuspunt met de boane van Abêle-Stoasche no Woatou, ligt in 't Fransche.

## Uutdrukkieng
Abêle is verêeuwigd in een uutdrukkieng: *En et e mound lik Abêle Kerremesse, ier en doar e kroam* Wuk da wilt zeggn: en et ni vele gin tangs.
thumb|left|<center>Abeele Aerodrome Military Cemetery, Brits militair kerkhof in Abêle

## Externe koppelienge
*Website Abele
Sleioage

thumb|<center>Kerke van Sleioage
**Sleioage** (AN: Sleihage) is e parochie die ounder Ooglee volt, mo't liggn oek stikkn in Stoan en Nieuwkerke. 't Weunn e goeie 800 menschn. 

Sleioage ligt up 't kruuspunt van de belangryke boann tusschn Yper en Brugge en tusschn Roeseloare en Diksmude. Doamei dan der nog ol wel bedryvn zyn.

## De noame
De noame komt 'n êeste kêe vôorn in 1420 en wult zeggn *oage van sleedôorns*.
Paschendale (Iron Maiden)

**Paschendale** is e numer van Iengelschn Heavy Metalgroep Iron Maiden. 't Is 't achste numer van nundern CD Dance of Death va 2003. 't Goat over 'n veldslag by Passchendoale, woa dander kweet nie oevele soldoatn esneuveld zyn. 't Numer goa setoe over toekomn in de loopgroavn en ol jen hope verliezn en uutendelik weetn daj zo goed of zeker go dôodgoan. 

## De groep

*Bruce Dickinson (zang)
*Steve Harris (bass)
*Adrian Smith (gitaar)
*Dave Murray (gitaar)
*Janick Gers (gitaar)
*Nicko McBrain (drum)

## Uptreens
Up uptreens stoa hêel 't podium vul me bucht die doe peizn an Ôorloge (stekkerdroad oundermêer). Dickinson et toene oek soldoateklêers an.
Indo-Europees

De **Indo-Europeesche toalfamilie** is e verzoamelienge va toaln die dezeste ôorsproeng en uut Proto-Indo-Europeesche toaln. In't hêle koetn ongeveer 3 miljaar menschn e toale die Indo-Europees is. 

## De toaln
### Leevnde toalfamilies
Binn die toalfamilies zyn der vaneigns oek toaln die ol uutestorvn zyn (Gotisch, Gallisch, Umbrisch, Hittittisch,...). 

* Albanees 
:* kerngebied: Albanië
* Armeensche toaln 
:* kerngebied: Armenië
* Balto-Sloavische toaln
:* kerngebied: Ôost-Europa, Baltische stoatn, Rusland
* Germaansche toaln
:* kerngebied: NW- en Centroal-Europa, ôorsproenkelike kolonies van Iengeland en Olland
* Grieks
:* kerngebied: Grieknland
* Indo-Iraansche toaln
:* kerngebied: van Iran toet India
* Italische toaln (ollêne de variantn uut 't Latyn (Romaansche toaln) bestoan nog, de reste is dôod)
:* kerngebied: Zuud-Europa, Roemenië, kolonies va Vrankryk, Spanje e Portugal
* Keltische toaln
:* kerngebied: Britsche eilandn, Bretagne

### Dôo toalfamilies
* Anatolische toaln 
:* kerngebied: wuk da nu Turkeye is
:* uutestorvn in d'êeste êeuwe vôorn Christus
* Tochaarsche toaln
:* kerngebied: W-China, C-Azië

Ol d'aar dôo toaln woavan danze peizn dan 't Indo-Europeesche zyn, kunn deur e gebrek an brontekstn nie ounderebrocht zyn in e toalfamilie (Illyrisch, Venetisch, Dacisch, Thracisch,...).

## Indo-Germaans
Indo-Germaans is en oude benoamienge voen Indo-Europees, mor omda 't igentlik e verkêerde terme is (de mêeste van die toaln zyn nie Germaans), gebruukn ze dat nemê.
Germaansche toaln

De **Germaansche toalfamilie** is e familie van styf verwante toaln, die up zyn toer dêel uutmakt van 't Indo-Europees. Oloewel da 't nie de grotste toalfamilie van de weireld is, is 't wel 'n belangryksn omdat Iengels voe vele zoakn e *lingua franca* is, e toale die deur bykan iederêen gebruukt is om in de vrimde makoar te verstoan. 

## Ounderverdêlieng
thumb|right|
Nôord-Germoansche toaln:





West-Germoansche toaln:
't Bestoat e masse discuusje over d'ounderverdêlienge van de Germaansche toaln, ierounder oglyk en overzichtje.

### Nôord-Germaans
#### Oost-Scandinoavisch
* Zweeds (9,3 meljoen)
:* kerngebied: Zweedn
* Deens (5,5 meljoen)
:* kerngebied: Denemarkn
#### West-Scandinoavisch
* Nôors (4,5 meljoen)
:* kerngebied: Nôorweegn
* Yslands (300 000)
:* kerngebied: Ysland
* Fareurs (70 000)
:* kerngebied: Fareureilandn

### Ôost-Germaans
'n Dag va vadoage zyn der gin levende Ôost-Germaanse toaln ne mi. 't Krimgotisch e bestoan toet in d'achttienste êeuwe. 

* Bourgondisch (†)
* Gotisch (†)
* Vandaals (†)

### West-Germaans
* Duuts (110 meljoen)
:* kerngebied: Duutsland, Ôostnryk, Zwitserland
* Fries (400 000)
:* kerngebied: Olland, prov. Friesland
* Iengels (tusschn 350 en 400 meljoen)
:* kerngebied: Verênigd Keunienkryk, VSA, Canada, Australië,...
* Nederlands (22 meljoen)
:* kerngebied: Vloandern, Olland, Suriname, Nederlandsche Antielln
* Afrikaans (16 meljoen, dochtertoale, apart ereeknd)
:* kerngebied: Zuud-Afrika, Namibië
* Nedersaksisch (Duutsland:officiële taal, Olland: erkende toale) 
:* kerngebied: N.-Duutsland, N.O.-Olland
* Schots (mêestol by't Iengels ereeknd, 1,5 meljoen)
:* kerngebied: Schotland, NO-Ierland

Oek in 't Papiamento of Papiaments (e creoolntoale van up de Ollandsche Antilln) zittn der West-Germaansche invloedn, mêerbepoald van 't Nederlands en van 't Iengels.

## Diachronische verdelienge
Dizze tabelle toont de evoleusje van de Germoansche toaln. De toaln/toalgroepn stoan verticoal upgesomd in kolommn, under toalstadia orizountoal in reekn. De volgorde van de toalgroepn zegt nietn over eventuele ounderlienge overeenkomstn.

**Nota 1:** 't Lombardisch èt ier e geïsoleerde classificoasje gekreegn. Andere bronn classificeern 't idder by 't Oudoogduuts of Oudsaksisch.

**Nota 2:** Mè *loate middeleeuwn* verwyzn m'ier ook na de periode achter 'n tyd van 'n Zwortn Dood. Dat es belangryk vo d'evoleusje van et Noors te verstoane.

**Nota 3:** De vroegere sprekers van et Norn spreekn nu Schots, en et Gutisch es geëvolueerd tot e Zweeds dialect.
Vondel (bier)

**Vondel** is e dounkerbrun bier van 8,5 groadn da deur Brouwerie Liefmans ut Dentergem weird gebrouwn. 

't Bier eit ne moandnolf tyd nôde vô ip smoake te komn, ierbie weirn de vele anwezige sukers ommegezet noar alcol. Deur die vele sukers die d'r in zitten, kriegdje ton ôok e spekachtige, bitje calisse-achtige smoake. De noasmoake neigt noar Madeire-wyn.

Lik de mêeste brunne biern keudje't lange bewoarn al rechtstoande ip keldertemperateure. 

Den originêle brouwre was Brouwerie Vondel ut Mullebeke.

't Bier is te verkrygn in flassn van 33 en 75 canteliters of in e vat van 30 liter.
Mandel

thumb|<center>De Mandel in Roeseloare
[thumb|De Mandel in [Oostnieuwkerke]]
De **Mandel** is e zyriviere van de Leie die etwoarsn tussn Passchendoale en Rôzebeke ountspriengt. 

De riviere passeert vervolgens deur de volgende gemêentn: Ooglee, Roeseloare, Yzegem, Iengelmunster, Mullebeke, Ôostrôzebeke, Dentergem en Wielsbeke woar da ze uutmondt in de Leie. 

Deur dat de riviere deur e dichtbevolkt gebied strôomt, komt er ôok vele oungezuverd rioolwoater in. De Mandel is ton ôok e dôde riviere. De geure wos e poar joarn geleedn ip warme doagn ondroaglik. Nu is 't e bitje verbeterd, moa d'r is nog veel werk an de wienkel.

In de loate Middelêeuwen wier de Mandel gebruukt vô 't transport over 't woater. D'r kostn allêne moar klêne en korte bôotn gebruukt weirn angezien de riviere niet te vele ginne diepgank eit en ôok nie ol te brêed is. 

Vanof de neegntiende êeuwe, wos de vlasverwerkienge ne belangryke verveuler van de rivier. Zjuste gelik de Leie, wos de Mandel styf in trek vôo de vlasrôtienge: d'r zat ôok winne tout gin kalk in 't woater. Een crucioal iet vôo e goeie rôtienge.

In de twintiste êeuwe is de riviere gedêeltelik overwelfd geroakt. Ollesis in Yzegem en Iengelmunster moe je ol goe kykn woar da ze nog were te vindn is.
Amerika (continent)

thumb|<center>Amerika in de weireld
**Amerika**, ook wel de *Nieuwe Weireld* genoemd, is e landmassa die ip 't westelyk halfroend ligt ten oost'n van de Still'n Oceoan en te west'n van den Atlantisch'n Oceoan. 't Bestoat uut de continent'n Noord- en Zuud-Amerika. 't Landippervlak bedroagt 42.549.000&nbsp;km² en der zyn a peu près e miljard inweuners.  

De term'n *Amerika* en *Amerikoan* word'n den dag van vandoage veele gebruukt vo de Verenigde Stoat'n van Amerika en d' inweuners van da land an te duud'n. Vo nie te miss'n wordt heel 't supercontinent dikwyls *de  Amerika's* genoemd of *'t Amerikoans continent*.

Zuud-Amerika is 135 miljoen joar gelee'n ofgesplitst van 't supercontinent Gondwana. De noame Amerika is ofgeleid van de voornoame van Amerigo Vespucci, een Italioansch'n oentdekkiengsreiziger die in de joar'n 1490 de kust'n van 't Amerikoans continent verkende.
## Land'n en gebied'n van Amerika
Leif Hoste

**Leif Hoste** (Kortryk, 17 juli 1977) is nen Belgischen coureur die nu in Moaldegem weunt, moar ipgegroeid is in Boaviekove. 

Hoste is surtout gekend lik e goein tydrydr (en is ol Belgisch kampioen, by de profs en by de jeugd), moar ie kan ôok goe mee in de mêeste vôorjoarsklassiekers. Ie es by d'echte toppers gereeknd sedert zyn twêedde plekke in de Rounde van Vloandern va 2004 (achter 'n Duuts Steffen Wesemann). 
Ie koste ip de sympathie van hêel Vloandern rekenn toen dat ie in 2007 vo den derde kêe twêdde wos in de Rounde, achter Ballan.

## Palmares
Echte grôte overwinniengn et Hoste nog nie goald, moar en is olglik ol ne kêe Belgisch Kampioen tydryn gewist en ie eit ol de Driedoagse van De Panne gewonn.

Ie es vodder ol 3 kêers 'n twêedn gewist in de Rounde van Vloandern (2004, 2006 en 2007), en en et ol dichte endigt in koersn lik Kuurne-Brussel-Kuurne en E3 Prys van Oarelbeke.

## Incidentn
*In 2004 eit ie vele zoagienge gèd omdat ie Dave Bruylandts gon oaln et in de latste kilomeiters van de Rounde van Vloandern en ezo Wesemann in e zetel no de mete brochte.
*De weke derachter rêedn styf goed in Paris-Roubaix, mor ie grochte achter deurdat er e Vlamsche vlagge in ze wiel droaidige. Ie endigde ton ollyk nog 'n twoalvsn.
*Beisn Paris-Roubaix van 2006 et 'n twêedn gèndigd, moar ie es uut 'n uutslag genoomn omdat ie tope me Peter Van Petegem en Wladimir Gusev (d'êeste achtervolgers up Fabian Cancellara, die ewonn et) deur ne traveir gereen es die toe wos voun ne tring. Oloewel dat die diskwalifikoatie voe bykan iederêen onrechtveirdig wos, zyn ze ollyk uut 'n uutslag goald.

## Externe koppelienge
*Officieeln site
*Hoste tope me Boonen up de Bosberg
Banneux

**Banneux** es een bekend Mariabedevoartsploatske, tusschn Luuk en Spa.

Tussche 15 januari en den 2de moarte 1933 zoe Maria iere acht kêers verscheen zyn an de twolfjoarige Mariette Beco. Maria zoed eur tonne Vierge des Pauvres ("Moagde van d'armen") genomd eine. Ôok zoe ze zy gevroagd eine voe een klêen kappelleke te bouwn; die nog in 'tzelste joar geplatst es.

## Externe koppelienge
*De website van de bedevoartsplekke
Marcel Kint

**Marcel Kint** (Zwevegem, 20 september 1914 - Kortryk, 23 moarte 2002) is e Belgischn coureur die prof ewist is tusschn 1935 en 1951. En et e masse grôte koersn ewonn en 't is 'n dien die 't langste weireldkampioen ewist is: van 1938 toet 1946, omdat er ginne ewist is deur 'n Twiddn Weireldôorloge. 

Ze bynoame wos 'n *Zwortn Oarnd* (omdat'n zo zêre wos, up de boane en up de piste).

## Palmares
### Grôotste overwinniengn
*Weireldkampioenschap: 1938
*Parys-Brussel: 1938
*Belgisch Kampioenschap: 1939
*Parys-Roubaix: 1943
*Woalsche Pyl: 1943, 1944, 1945
*Gent-Wevelgem: 1949
*Zesdoagsche va Brussel: 1948, 1949

### Belangrykste êreplekkn
#### 2de plekke
*Woalsche Pyl: 1937
*Luuk-Bastenoakn-Luuk: 1938
*Parys-Roubaix: 1939
*Weireldkampioenschap: 1946
*Zesdoagsche va Gent: 1949
#### 3de plekke
*Rounde van Vloandern: 1939
*Belgisch Kampioenschap: 1939

## Ploegn
*Securitas-La Nordiste: 1935
*Mercier-Hutchinson-A. Leducq: 1935-1939
*Fr. Pélissier: 1937-1939
*Mercier-Hutchinson: 1940-1950
*Girardengo: 1950-1951
1661

1658 - 1659 - 1660 - **1661** - 1662 - 1663 - 1664
't Joar **1661** is 't 61e joar in de 17e eeuwe volgenst de christelikke joartellienge.
## Geboorn
* Frans Langhemans, Vlamschn beeldhouwer
* Jacob Leyssens - Vlamsche schilder
;juni
* 29 - Peter Van Dievoet
;november
* 1 - Lodewyk, le Grand Dauphin
* 6 - Karel den Behekstn
2002

1999 - 2000 - 2001 - **2002** - 2003 - 2004 - 2005
't Joar **2002** is 't 2e joar in de 21e eeuwe volgenst de Gregorioansche kalender.
thumb|Euro, stikn en brieftjes
## Gebeurtenissn
;januoari
* 1 - Invoerienge van den euro ols wettig betoalmiddel in twoalf van de viftien Europeesche landn die angeslooten zyn by den EU: België, Duutsland, Finland, Vrankryk, Grieknland, Ierland, Italië, Luxemburg, Holland, Ôostnryk, Portugal en Spanje.
*1 - Spanje pakt 't vôorzitterschap van d' Europeesche Unie over van België.
;februoari
*2 - Willem-Alexander van de Nederlandn trouwt me Máxima Zorreguieta uut Argentinië.
;meie
*6 - Den Hollandsche politieker Pim Fortuyn wordt in Hilversum vermôord deur Volkert van der Graaf.
;juli
*1 - Denemarkn volgt Spanje ip ols vôorzitter van d' Europeesche Unie
*11 - In Vloandern wordt zeevnhoenderd joar Guldnspoornslag gevierd.
*11 - Guy Verhofstadt (VLD) legt den eed of ols êeste minister van de Federoale regerienge Verhofstadt II.
*22 - Eirdbevienge in België van 5.1 ip de Schoale van Richter.
;oktober
*12 - By e bomanslag van moslimextremistn ip 't eiland Bali zyn der mêer of 200 dôoie.
*23 - In Moskou houdn Tsjetsjeensche rebeln mêer of 500 menschn gegyzeld in e theoater. By de reddiengsacsje de 26stn oktober stervn 50 gyzelnemers en 100 gegyzelde.
* 30 - 10 november: Ruumtevlucht van de twêede Belgische ruumtevoarder, Frank De Winne.

## Geboorn

## Gestorvn
;januoari
*3 - Freddy Heineken (78), Hollandsche bierbrouwer
*15 - Jean Dockx (60), Vlamsche foetbollist en foetboltrainer
*21 - Peggy Lee (81), Amerikoansche zangeresse
*22 - John Cordier (60), Vlamschn industrieel en politieker
*28 - Astrid Lindgren (94), Zweedsche schryfster
;februoari
*1 - Hildegard Knef (76), Duutsche actrice, schryfster en zangeresse
*9 - Margaret Windsor (71), prinsesse Margaret van 't Verênigd Keunienkryk, gravinne van Snowdon
;moarte
*23  - Marcel Kint (87), West-Vlamsche coureur
*30 - Elizabeth Bowes-Lyon (101), Britsche Keuniginne-Moeder
;april
*7 - Conny Vandenbos (65), Hollandsche zangeresse
*18 - Thor Heyerdahl (87), Noorschn antropoloog
*29 - Alfons Laridon (76), West-Vlamsche politieker
;meie
* 5 - Rika De Backer (79), Vlamsche politica
* 6 - Pim Fortuyn (54), Hollandsche politieker
*20 - Stephen Jay Gould (60), Amerikoanschn evolutiebioloog
;juni
*7 - Lilian Baels (85), prinsesse van België
*14 - Lia Timmermans (81), Vlamsche schryfster
;juli
*12 - Dré Poppe (80), Vlamsche regisseur
*17 - Joseph Luns (90), Hollandsche minister en secretoaris-generoal van de NAVO
*26 - Luc Philips (87), Vlamschn acteur en regisseur
;september
*17 - Henk van Montfoort (71), Hollands-Belgische zanger en entertainer 
*22 - Aimé Desimpel (61), West-Vlamschn oendernemer en politieker
*22 - Jan de Hartog (88), Hollandsche schryver
;oktober 
*6 - Claus van Amsberg (76), prins Claus van Holland
;november 
*23 - Boudewijn Büch (53), Hollandsche schryver en presentateur
*28 - Lennaert Nijgh (57), Hollandsche liedjesschryver
;december
*11 - Daniël Mortier (68), Vlamsche sportjournalist
2 januoari

**2 januoari** is den twiddn dag van 't joar in de Gregorioansche kalender. Der volgn nog 363 doagn (364 doagn in e schrikkeljaar) tout 't ende van 't joar.

## Gebeurtenissn
* 1959 - Luna 1, 't êerste ruumteschip die de moane bereikt en in e boane roend de zunne droait, wordt gelanceerd deur de Sovjet-Unie.
* 1976 - Der is vele schoade deur e zwoare storm die over Europa trekt. In België stervn twêe menschn.
* 2010 - In de gemêente Halen (Belgisch Limburg) wordn de lichoamn gevoendn van Shana Appeltans en Kevin Paulus. 't Koppel wierd vermôord deur de seriemôordenoare Ronald Janssen, die loater ook de môord ip Annick Van Uytsel bekent.

## Geboorn
* 1873 - Theresia van Lisieux, Fransche hèilige nunne (gestorvn 1897)
* 1851 – Isidoor Teirlinck, Vlamsche schryver (gestorvn 1934)
* 1915 - Luc Philips, Vlamschn acteur en regisseur (gestorvn 2002)
* 1920 - Armand Pien, Vlamsche weerman en pionier van de Vlamsche televiezje (gestorvn 2003)
* 1930 - Johan Stollz, Vlamsche zanger, pianist en componist (gestorvn 2018)
* 1959 - Dirk Bikkembergs, Vlamsche mode-oentwerper
* 1969 - Christy Turlington, Amerikoans model

## Gestorvn
* 879 - Boudewyn I van Vloandern, êeste groaf van 't Groafschap Vloandern
* 1557 - Pontormo (62), Italioansche maniëristische kunstschilder 
* 1960 - Fausto Coppi (40), Italioansche coureur
* 2014 - Jeanne Brabants (93), Vlamsche danseresse, choreografe en danspedagoge
* 2016 - Michel Delpech (69), Fransche zanger
* 2022 - Eric Elst (85), Vlamschn astronoom
837

834 - 835 - 836 - **837** - 838 - 839 - 840
't Joar **837** is 't 37e joar in de 9e eeuwe volgenst de christelikke joartellienge.
thumb|Vikiengschip
## Gebeurtenissn
* Vikiengs van Denemarkn plundern Walchern. In d' omgevienge van Domburg wordt e Frankisch fort bestormd en 't garnizoen ofgeslacht.
## Geboorn
* Boudewyn I van Vloandern
* Ethelred I, keunienk van Wessex 
## Gestorvn
;oktober
* 20 - Hugo, groaf van Tours
Sébastien Le Prestre de Vauban

thumb|right|Vauban

**Sébastien le Prestre de Vauban** (Saint-Léger-de-Foucherets 15 meie 1633 - Parys 30 moarte 1707) es nen Fransche militaire ingenieur. Ie eit 31 joar gediend ounder keunienk Lodewyk XIV, en es bekend van verschillende versterkte burchtn over hêel Vrankryk en doabuutn. Zyn bouwweirkn weirdn gekenmerkt deur et zesoekige groundplan. Zyn versterkiengn woarn vôorol gericht teegn de Duutsers. Zô es bykans de hêle west-grenze va Vrankryk, va Rysel tot  in 't zuudn. Moar ie eit ôok in West-Vloandern en omstreekn uusgeoudn

## Een poar vôorbeeldn uut de streke
* De vestiengn van Yper
* De vestiengn va Mêenn
* Veurne
* Nieuwpôort
* Citadelle va Rysel (Bouwjoar 1667 - 1671)
* Quesnoy
* Arras
* De vestiengn va Bergen

## Externe koppelienge
* Association Vauban
Boudewyn I

*Boudewyn I van Vloandern, eeste groaf van et Groafschap Vloandern
*Boudewyn I van België, vuufde keunienk van België
Boudewyn I van Vloandern

**Boudewyn I van Vloandern** (° 837?, † 2 januoari 879) wos den eestn groaf van et Groafschap Vloandern. J'es surtout bekend gerocht ounder zyn bynoame **met den Yzern Oarm**.

## Ofkomste
Zyn voader wos Audacer (lett. *houtkapper*). Da wos ne Forestier, nen here over e gouwe in 't Frankisch Ryk ounder de Karolingers.

## Huwelik
In 861 ountvoerde Boudewyn Judith van West-Francië, de dochter van Karel den Kletsn die keunienk wos van de Frankn in West-Francië. Dien koste doa nie mei lachen en je liet Boudewyn excommuniceern. Boudewyn en Judith sloegn up de vlucht na Rome en zochtn hulpe by paus Nicolaas I. Achter e joar negotieern gof Koarel an Boudewyn toch de toestemmienge vo mèi zyn dochter te trouwn.

De twee zyn getrouwd up 13 december 862. Vo 'n hem en bitje noame te geevn, benoemde keunienk Koarel zyn schoonzeune Boudewyn tout groaf van Gent en gof 'n hem de noordelikke gouwe van zyn ryk lik huwelikscadeau. Da wos 't begun van 't groafschap Vloandern.

Boudewyn en Judith kreegn vier kinders:
* **Koarel**, die jounk es doodgegoane
* **Boudewyn**, die Boudewyn II van Vloandern es gekommn
* **Gunhilda**
* **Rudolf**

## Verweeznlikkiengn
Styf vele es 't er nie gekend van dienen groaf. Boudewyn wos in olle gevol ne competentn en stoutn militair. J'es bekend gerocht omdat 'n hem d'r in 864 lik één van d'eeste in sloagde de rooftochtn van de Vikings in Vloandern te doen stoppn. 't Es van ton dat 'n hem zyn bynoame **met den Yzern Oarm** hèit gekreegn.

Vo de Vikings tegen t'houdn, liet 'n hem ne burcht bouwn up de plekke woa da de riviere de Reie in den zeeoarm 't Zwin uutkomt. Da wos 't begun van de Brugsche Burg - vandoa de noame. 't Es deur dienen burcht dan de Vikings die stee noois nie angevolln hèin.

Deur zyn kordoat uptreedn koste Boudewyn ol gauwe nen eigen koers voarn en kreeg Vloandern in kortn tyd e toamelik zelfstandige plekke binn 't Frankisch Ryk.

## Externe koppeliengn
* Parochje van Sint-Salvator in Oarelbeke
* Oentstoan van Vorstndom Vloandren.
15 meie

**15 meie** is den 135stn dag van 't joar (136stn dag in e schrikkeljoar) in de gregorioansche kalender. 't Volgn nog 230 doagn toet 't ende van 't joar.
## Geboorn
* 1633 - Sébastien le Prestre de Vauban.
## Gestorvn
* 1622 - Petrus Plancius, West-Vlamsche sterrekundige, cartograaf en dominee
* 1886 - Emily Dickinson, Amerikoansche dichtresse
* 2014 - Jean-Luc Dehaene, West-Vlamsche polletieker
1633

1630 - 1631 - 1632 - **1633** - 1634 - 1635 - 1636
't Joar **1633** is 't 33e joar in de 17e eeuwe volgenst de christelikke joartellienge.
## Geboorn
;meie
*15 - Sébastien le Prestre de Vauban, Fransche militair
;september
*8 - Ferdinand IV (HRR)
## Gestorvn
*Michiel Jacobsen, Duunkerksche koaper
;december
*1 - Aartsertoginne Isabella
1707

1704 - 1705 - 1706 - **1707** - 1708 - 1709 - 1710
't Joar **1707** is 't 7e joar in de 18e eeuwe volgenst de christelikke joartellienge.
## Geboorn
;meie
* 23 - Carolus Linnaeus
## Gestorvn
;moarte
* 30 - Sébastien le Prestre de Vauban
30 moarte

## Geboorn
* 1973 - Maaike Cafmeyer

## Gestorvn
* 988 - Arnulf II van Vloandern
* 1707 - Sébastien le Prestre de Vauban
1478

1475 - 1476 - 1477 - **1478** - 1479 - 1480 - 1481
## Geboorn
;meie
* 26 - Clemens VII, paus van 1523 tout 1534
;juni
* 22 - Filips I van Kastilië

## Gestorvn
;april
* 26 - Giuliano di Piero de' Medici
25 september

**25 september** is den 268stn dag van 't joar (269stn dag in e schrikkeljoar) in de gregorioansche kalender. 't Volgn nog 97 doagn toet 't ende van 't joar.
## Geboorn
* 1216 - Robert I, groaf van Artois
* 1599 - Francesco Borromini
* 1989 - Robbe Van Ruyskensvelde, Vlamsche voetboller

## Gestorvn
* 1465 - Isabelle van Bourbon
* 1506 - Filips I van Kastilië
* 1534 - Clemens VII, paus van 1523 tout 1534
* 1983 - Leopold III van België
1506

1503 - 1504 - 1505 - **1506** - 1507 - 1508 - 1509
't Joar **1506** is 't 6e joar in de 16e eeuwe volgenst de christelikke joartellienge.
## Gebeurtenissn
thumb|Johanna kost den dôod van heur vint Filips de Schôonn nie verwerkn
*25 september - Filips de Schôonn komt ounder verdachte omstandigheedn an zyn ende binst zyn reize noa Spanje. Zyn vrouwe Johanna komt zot van verdriet. Under zeune, de loatere keizer Karel V, nog moa zes joar oud, erft de Nederlandn ounder regentschap van zyn grôovoader Maximiliaan van Oostnryk. Moar omdat ie hem ook regeerde over Duutsland en Oostnryk kost 'n zelve nie bluuvn in de Nederlandn en is zyn dochter Margaretha angesteld als landvoogdesse.  
## Geboorn
;juli
*1 - Lodewyk II van Hongareye
## Gestorvn
;ogustus
*23 - Gille van Dadizele, abdis in Marquette by Rysel
;september
*13 - Andrea Mantegna, Italioansche renaissanceschilder en graveur 
*25 - Filips I van Kastilië, hertog van Bourgondië
Berlyn

**Berlyn** is 'n oofdstad van Duutsland. 't Is me mêer of 3,44 miljoen inweuners oek 'n grotstn stad van 't land. 

Berlyn is e relatief jounge stad: de geschiedenisse goa moa were toet 'n 13sn êeuw. In de 20sn êeuw e ze e grôte rolle espeeld. Peis moa an 'n Twiddn Weireldôorlog en de gevolgen d'rvan, ton da ze gesplitst wos in twêe dêeln: West-Berlyn en Ôost-Berlyn. 

Berlyn es ook d'oofdstee van de gelyknoamige Duutsche deelstoat.

Ofbeeldienge: BrandenburgGate FrontatNight June 2004.jpg|Brandenburger Tor
Ofbeeldienge: Berlin-wall.jpg |De Meur verdêelde de stad letterlik in twêen va 1961 toet 1989


## Bekende plekkn
* Brandenburger Tor: dat is e stadspôorte uut 'n 18stn êeuw. Bissn 'n Twiddn Weireldôorlog wos ze serieus vermassakreerd, moa ze en ze were erestaureerd. Achter 'n bouw van 'n *Meur* wos ze geslootn. Sedert 1989 ku je ze were goan bekykn.
* Tiergarten: e grôot park, middn in 't centrum. 't Is verwounderlik, moa dezen grôotn stad is styf groene te noemn. 
* Kurfürstendamm: e hêle loane me wienkels.
* Reichstag: sedert 1894 't parlement va Duutsland. In 1933 wos 't in brande estookn. Op 't ende van 'n Ôorlog staak 't leger van de Russen me vele plezier e vlagge d'rop om te toogn dan de Duutschers verlôorn woarn. Omda West-Berlyn gèn oofdstad wos, wos 't gebouw nie me gebruukt. Achter e grôte restauroasje in 1999 is 't were gebruukt voe 't parlement.
* Potsdamer Platz: 't uutgoanscentrum.

## Trivia
Up dunderdag 2 ogustus ging in Berlyn en Glasgow de Europees Kampioenschap 2018 van start.

## Referensjes

## Interne koppelienge
* Conferensje van Berlyn 1884–85
31 meie

**31 meie** is den 151stn dag van 't joar (152stn dag in e schrikkeljoar) in de Gregorioansche kalender. 't Volgn nog 214 doagn tout 't ende van 't joar.

## Geboorn
* 1775 - Jan Robert Calloigne
* 1857 - Paus Pius XI
* 1966 - Kristien Bonneure

## Gestorvn
* 1594 - Tintoretto
* 1809 - Joseph Haydn
Fort Napoleon

thumb|right|Luchtbeeld van het fort

Het **Fort Napoleon** is een historisch fort in Ostende. 't Is in 1810 in ipdracht van Napoleon gebouwd gewist, om de dreigienge vanuut Iengeland te weerstoan.

## Vorm
't Fort is gebouwd volgens e vuufhoekig groundplan, me de punt no de zèè.

## Geschiedenisse
In 1810 zyn ze begost met de bouw van het *Fort Impérial*, en vier joar loater was 't kloar. Mo ton was 't al nie mi nodig, omda de Fransche under oundertussn teruggetrokkn aan. Ip 26 juni wierd beslist in de Convensje van Londn da 't fort dèèl uutmakte van de zogenoamde Wellington-linie. 

Vanof 1815 woarn de Ollanders der gekazerneerd in wa da oundertussn het *Fort William* was gekomn. Mo et belang van 't fort naamt of, omda de Iengelsche nie mi de vyand woarn. 

In 1830 kaamt 't fort in andn van 't Belgisch leger. In 1865 wierd beslist da Ostende gin vestiengsstad mi was, en wierd et fort nie mi gebruukt voe militaire doeleindn, ollène voe 't gevangn oudn van Fransche soldoatn in de Frans-Prussischen Oorlog in 1870.

In de Eèste en de Twidde Weireldorloge gebruuktn de Duutsers 't fort, da oundertussn *Fort Napoleon* noemt, in de verdedigienge teegn de Iengelsche. 

Achter de orloogn verloor het fort mêer en mêer interesse van de militairn, en gerakt in verval. In 1976 wierd et tot beschermd monument benoemd, mo pas in 1995 begunt Erfgoed Vlaanderen et te restaureern. Vanof 2000 is 't geopend vo 't grote publiek.
Kasselberg

’n **Kasselberg** (Frans: Mont Cassel) is e getuugneuvel van 176 meters in Kassel. ’t Is doamei ’t ogste punt van de Westoek en ’t Outland. ’n Euvel is eleid mi kossjiestêenn

## Geschiedenisse
Bisschen 'n Eestn Weireldôorlog adde Maarschalk Ferdinand Foch zyn oofdkwartier op de Kasselberg (in de joarn 1914-1915). Op de terrasse van 't kastêel commandeernde zyn leger in Eesten Slag by Ieper en 'n Slag om 'n IJzer.

## Sport
'n Kasselberg legt dikkers op 't parcours van koersn in 't vôorjoar. Klassiekers lik Gent-Wevelgem (1957, 1993, 1994, 1995), moar ouk de Vierdoagsche van Duunkerke. 

De route die na d'n Kasselberg lopt, is 1.700 meters lank. 'n Lats'n kilometer is eleid mi schône kossjiestêenn die nie te lastig zyn.